《六州歌头 隋宫吊古》
清代·潘西凤

长堤一望，落日破山红。垂柳细，横塘窄，鉴楼空。旧游踪。

往事全休记，伤人甚，临此地，皆酸鼻，忧心者，更忡忡。

一梦江都，七二珠楼下，别有隋宫。便乾坤从此，得失有无中。

逐鹿屠龙。走西东。

想长施戟，短挥斧，旁抡剑，远推弓。消魂事，时而始，思无穷。

恨千重。今日平沙外，桥廿四，月朦胧。黄瓦尽，铜驼没，玉勾壅。

自古吟诗狂客，来悲悼、有动乎衷。问沧桑人世，何处脱飘蓬。

说甚英雄。

作者简介：字桐冈，流寓潘澄子。著《竹香亭诗馀》。